Държавен вестник, бр. 37, 2024 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  37
вещества, нездравословно хранене, високо 
съдържание на захар в храни и напитки и 
други. Ще реализираме дейности за промоция 
на здравето и профилактика на болестите, 
включително по отношение на здравословно 
хранене, промоция на укрепваща здравето 
физическа активност, намаляване на тютю-
нопушенето, употребата на тютюневи изделия 
и на изделия, съдържащи никотин, както и 
злоупотребата с алкохол и други, с акцент 
върху рискови групи. 
В тази част политиката ще бъде активно 
подкрепена чрез заложени в Националния план 
за възстановяване и устойчивост реформи: 
Реформа 3 „Подобряване на привлекателност­
та на здравните професии и насърчаване на 
по-балансирано разпределение на здравните 
специалисти на територията на цялата стра-
на“ и Реформа 4 „Подобряване на достъпа до 
първична и извънболнична помощ“, насочени 
към подобряване структурата, организацията и 
методологията на предоставянето на здравните 
грижи в извънболничната помощ. Това включ-
ва инвестиции в създаването на амбулатории 
за извънболнична помощ и консултативни 
медико-социални звена за профилактично-
промотивна дейност в цялата страна, както 
и създаване на стимули за ангажирането на 
общопрактикуващите лекари и специалистите 
по здравни грижи – медицински сестри, аку-
шерки, лекарски асистенти и рехабилитатори, в 
промоцията и профилактиката на хроничните 
незаразни болести. 
Подкрепяща роля за политиката имат и 
заложените в Националния план за възста-
новяване и устойчивост реформи в селското 
стопанство в контекста на ангажиментите 
за страната, произтичащи от Целите за ус-
тойчиво развитие на ООН, Стратегията „От 
фермата до трапезата“ и Стратегията за био­
разнообразието, които целят изграждане на 
по-гъвкава и по-устойчива продоволствена 
система, която да отговаря на повишеното 
търсене на здравословни и екологосъобразни 
храни и цели да предложи на потребителите 
полезна храна на приемливи цени.
Целеви препоръки на политиката до 2030 г.:
 Да прилагаме интердисциплинарен под-
ход при изпълнение на политиките за промо-
ция на здравето и превенция на болестите на 
междуинституционално ниво. 
 Да разработим и прилагаме интегри-
рани мерки и стратегии за намаляване на 
отрицателното въздействие на факторите на 
здравния риск, включително за поведенчески 
промени при различните възрастови и про-
фесионални групи.
 Да изградим диалог и партньорство 
за съвместни дейности за здраве с всички 
заинтересовани страни (публични и частни), 
активно включване на професионални и 
неправителствени организации, сдружения, 
медии и др. 
 Да укрепим институционалния и кадрови 
капацитет на структурите по промоция на 
здравето и превенция на болестите на нацио­
нално и регионално ниво за надграждане на 
утвърдената национална политика.
 Да разширим спектъра на предлаганите 
от лечебните заведения услуги с такива по 
промоция на здравето и превенция на болес­
тите. Ще разработим критерии за оценка на 
дейностите. 
 Да повишим информираността на насе-
лението за основните рискови фактори (тю-
тюнопушене, употреба на тютюневи изделия 
и изделия, съдържащи никотин, злоупотреба 
с алкохол, нездравословно хранене, ниска фи-
зическа активност) и научно доказани подходи 
за намаляване на риска, имащи отношение 
към хроничните незаразни болести.
 Да реализираме дейности за промоция 
на здраве и профилактика на болестите, 
включително по отношение на здравословно 
хранене, промоция на укрепваща здравето 
физическа активност, намаляване употребата 
на тютюневи изделия и изделия, съдържащи 
никотин, както и злоупотребата с алкохол и 
др., с акцент върху рискови групи.
 Да изградим капацитет и умения за 
консултиране и подкрепа по отношение на 
здравната промоция, намаляване на здравния 
риск и подобряване превенцията на заболя-
вания сред медицинските и немедицински 
специалисти.
 Да осъществяваме ефективни програ-
ми за здравно и сексуално образование сред 
подрастващите и младите хора.
 Да приложим целенасочени политики за 
подобряване оралното здраве на населението 
чрез изготвяне и приемане на Национална 
програма за профилактика на оралните забо-
лявания при лицата над 18-годишна възраст в 
Република България в съответствие с препо-
ръките на Световния доклад за състоянието 
на оралното здраве. Към универсално здравно 
покритие за орално здраве до 2030 г. и плана 
за действие към него на Световната здравна 
организация (СЗО). 
 Да работим за ефективно мултисекторно 
сътрудничество с браншови организации и 
производители на храни, продукти и стоки 
с отрицателно въздействие върху здравето, 
включително храни с високо съдържание на 
захар, сол, мазнини, овкусители за промя-
на на състава на храните и намаляване на 
маркетинга и рекламата на храни за деца, с 
цел предлагане на по-здравословни храни за 
населението. 
 Да подкрепяме здравословното хранене 
през всички етапи на живота чрез разработване 
на образователни програми, информационни 
материали, провеждане на здравно-образова-
телни мероприятия, включително чрез прила-
гане на препоръките, заложени в Световния 
доклад за състоянието на оралното здраве.